Chakra

***Chakra*** (fra sanskrit ** चक्रं; fonetisk uttale «chukr»; pali chakka; tibetansk khorlo; malaysisk cakera) er et ord fra sanskrit som kan oversettes med *[[hjul]]*. Chakra er et begrep som refererer til hjullignende virvler som, ifølge tradisjonell indisk medisin, ligger i kroppen på det eteriske plan. Det omtales ofte som et meditasjonshjelpemiddel i form av et psykisk og spirituelt energisenter i den subtil kroppen.

## Opprinnelse og utbredelse
Hypotesen om chakraer er ikke basert på vitenskapelig empiri og kartlegging, men på folkemedisinske tradisjoner. Beskrivelsene varierer derfor stort, men det er mest vanlig å forholde seg til sju større chakraer eller energisentre. Tilhengere av hinduisme og moderne New Age-tradisjoner mener at chakraene påvirker kroppen både fysisk og psykisk. 

Det finnes et stort utvalg av litteratur om historien og filosofien rundt chakraer. Beskrivelsene av chakraene stammer i store deler fra den hinduistiske teksten *[[Upanishad]]*, som ble nedtegnet for første gang mellom år 1200 og år 900 f.kr.

Det finnes ingen vitenskapelig støtte for eksistensen av chakraer eller at kroppen påvirkes via disse.

Chakra-begrepet har fått økt utbredelse i vesten gjennom New Age-bevegelsen. En rekke alternative behandlingsmetoder tar utgangspunkt i chakraene.

## Meditasjonshjelpemiddel

De viktigste chakraene finnes ifølge hinduistiske og buddhistiske tekster, loddrett langs ryggmargen, fra nederst til toppen av hodet. Tantriske tradisjoner har forsøkt å mestre disse, ved å gi chakraene energi gjennom pusteøvelser eller med assistanse fra en meditasjonslærer. Chakraene er symbolsk kartlagt til en spesifikk menneskelig fysiologisk kapasitet, lyder, subtile elementer (tanmatra) og i noen tilfeller gudommer, farger og motiver.

Tradisjonelt er chakraene sett på som hjelpemiddel i meditasjon. Yoga arbeider fra de nedre til det høyeste som er på toppen av hodet og ser med det på hele reisen som en åndelig oppstigning. I både den hinduistiske kundalini- og buddhistiske Candali-tradisjonen, er chakraene forbundet av en sovende energi som finnes i nærheten av det nederste chakraet. I hinduistiske tekster er dette kjent som kundalini. I buddhistiske tekster kalles dette Candali eller Tummo (tibetansk: *gtum mo*, "den voldsomme").

Chakra fokuserer på den subtile kroppen hvor hvert senter har sin faste posisjon selv om ingen er definert til å ha en presis fysisk forbindelse. De tantriske systemene ser for seg dette som en kontinuerlig tilstedeværende og et svært relevandt middel til psykisk og emosjonell energi. I noen yogiske ritualer og meditativ oppdagelser av strålende indre energi (prana) som forbinder sinn og kropp. Meditasjonen får hjelp via omfattende symbolikk, mantraer, diagrammer og modeller (guddom og mandala). Utøveren går trinn for trinn til en mer abstrakt modell der gudomm og en ytre mandala forlates og dets indre selv og de indre mandalaer vekkes.

## Den subtile kroppen

Alle chakraene er del av esoteriske ideer og konsepter om fysiologi og psykiske sentre som dukker opp i indiske tradisjoner. Troen påsto at menneskelivet eksisterer samtidig i parallelle dimensjoner, en "fysisk kropp" (sthula sarira) og en "psykologisk, emosjonell, sinnsmessig, ikke-fysisk kropp", som kalles for den subtile kropp (sukshma sarira). Den subtile kroppen er ren energi, mens den fysiske kroppen er en masse. Psyken korresponderer og samhandler med kroppen. Troen går ut på at kropp og sinn alltid er påvirket av hverandre. Den subtile kroppen består av nadi (energikanaler) som er tilknyttet psykisk energi kalt chakra. Denne troen har vokst til å bli omfattende, hvor noen har antydet at det er 88 000 chakraer i den subtile kroppen. Antall hovedchakraer kan variere fra tradisjonene, men det ligger vanligvis mellom fire og syv.

De klassiske østlige tradisjonene, spesielt det som kommer fra India i løpet av første årtusen e.Kr., forklarer  *nadi* og chakra som en subtil kropp-kontekst. For østlige tradisjoner befinner disse seg i samme dimensjon som psyke-sinn-virkelighet som er usynlig, men fremdeles ekte. I nadi og chakra flyter prana (livsenergi). Konseptet «livsenergi» kan variere og strekker seg fra enkel pust til noe mer kompleks assosiasjon med pust-sinn-følelser-seksuell energi. Pranaen eller essensen forsvinner når en person dør og etterlatter seg kroppen. Noe av konseptet sies at den subtile kroppen trekker seg innover når sover. Alt kan sees på å være tilgjengelig, våkent og viktig for  å forstå et individs kropp, sinn og helse og hvordan å forholde seg til andre mennesker. Det subtile kroppsnettverket av *nadi* og chakra er, ifølge indiske teorier og New Age-spekulasjoner nært knyttet til følelser.

## Historie
### Middelalderen
Buddhistiske tekster fra middelalderen om det 8. århundre e.Kr. nevner kun fire eller fem chakraer, mens hinduistiske ikke har et bestemt antall chakraer. Den aller mest kjente chakrasystemet har syv chakraer som beskrevet i Sir John Woodroffes bok fra 1919, *«The Serpent Power»* (forklaring av chakraene).

### Moderne tid
Moderne vestlig okkultisme ser på chakraer som esoteriske energisentre. Det oppsto på 1880-tallet med Helena Blavatsky og andre teosofer. Senere ble dette utviklet av Woodroffes «*The Serpent Power*» og Charles W. Leadbeaters bok, *«The Chakras»* fra 1927. Psykologiske og et spekter av korrespondanser knyttet til andre systemer som alkymi, astrologi, edelstener, homeopati, kabbala og tarot ble senere lagt til.

## Syv chakra systemet
### New Age
I boken fra 1996 *«Anatomy of the Spirit»* forklarte Caroline Myss chakrasystemet som: *«Hver tanke og opplevelse du har blir filtrert gjennom chakraets databaser. Hver hendelse registreres i cellene...»* Chakraene forklares å være justert i en stigende kolonne fra nederst på ryggraden til toppen av hodet. New Age-praksiser forbinder hver chakrapunkt med en bestemt farge. I noen tradisjoner er hvert chakrapunkt assosiert med fysiologiske funksjoner, en del av bevisstheten og et klassisk element. Dette samsvarer ikke med chakra i gamle indiske systemer. Chakraene kan visualiseres som lotusblomst eller en blomst med et visst antall kronblader i hvert chakra.

Chakraene hevdes å påvirke den fysiske kroppen som er assosiert med interaksjoner av fysisk, emosjonelle og mental art. Det er energisentra for åndelig energi eller prana, som flyter mellom en vei kalt nadi. Chakraene sin funksjon er å spinne og ta inn energi for å ha kroppens åndelige, mentale, emosjonelle og fysiske helse i balanse.

Rudolf Steiner så på chakrasystemet som dymanisk og noe som er i konstant utvikling. Han foreslo at systemet er annerledes for moderne mennesker, enn det var i oldtiden og dette systemet derfor fungerer annerledes i fremtiden.

1 Ingen fysisk tilordning.2 Sjelen er ikke regnet som et element i alle tradisjoner. 3 De langerhanske øyer *(Insulae langerhanenses)* produserer endokrine hormoner i bukspyttkjertelen.

## Se også
* Dharmachakra
 
## Referanser